**Συγκριτικές και ιστορικές μέθοδοι στην Κοινωνιολογία [300677]**, Υποχρεωτικό, Α΄ εξαμήνου, 3 ΔΜ, 5,5 ECTS.

Διδάσκουσα: Μαριάνθη Κοτέα

**Περιεχόμενο**

Το μάθημα παρουσιάζει πως η Ιστορία διαμορφώθηκε ως γνωστικός-ακαδημαϊκός κλάδος κατά τη διάρκεια του 19ου αιώνα και πως η ανανέωση και ο εμπλουτισμός των μεθόδων και της θεματολογίας της μέχρι σήμερα είχαν ως επακόλουθο τη μετακίνησή της από τις Ανθρωπιστικές Επιστήμες και την προσέγγισή της στις Κοινωνικές.

**Οι στόχοι του μαθήματος είναι**: **α΄)** να παρουσιάσει τις εξελίξεις στην επιστήμη της Ιστορίας από το 19ο αιώνα μέχρι σήμερα με άξονα τις μεθόδους και τη θεματολογία της, **β΄)** να αναφερθεί στα σημαντικότερα θέματα που έχουν απασχολήσει τους ιστορικούς: την αντικειμενικότητα, την αιτιότητα, τη γενίκευση και τους πρωταγωνιστές των ιστορικών γεγονότων, **γ΄)** να εκθέσει πως η πορεία του ιστοριογραφικού έργου από την περιγραφή των ιστορικών γεγονότων στην κατανόηση, την ερμηνεία και τις μετρήσεις προσέγγισε την Ιστορία στις Κοινωνικές Επιστήμες, **δ΄)** να καταδείξει ότι οι κοινωνικές εξελίξεις καθορίζονται τόσο από την ανθρώπινη δράση όσο και από τις συνθήκες μέσα στις οποίες λαμβάνουν χώρα τα ιστορικά γεγονότα και **ε΄)** να διασαφηνίσει της σχέση της Ιστορίας με την Κοινωνιολογία και ιδιαίτερα πως η ιστορική γνώση προστατεύει την Κοινωνιολογία από τον κίνδυνο να γίνει υπεργενικευτική και υπερθεωρητική ή να παραβλέψει τη δυναμική διάσταση των κοινωνιών.

**Προτεινόμενα συγγράμματα**

1. Ο φάκελος κειμένων που είναι αναρτημένος στον Πάνδημο (ψηφιακή βιβλιοθήκη) με τον τίτλο: Εισαγωγή στις Ιστορικές Σπουδές-Διδακτική μεθοδολογία της Ιστορίας [677]

2. Gérard Noiriel, Tι είναι η σύγχρονη Ιστορία;, Gutenberg, Αθήνα, 2005.

**Η αξιολόγηση των φοιτητών/τριών γίνεται με τη συμμετοχή τους**:

Α) στις Ασκήσεις που αναρτώνται στην ηλεκτρονική πλατφόρμα των **Α**νοικτών **Α**καδημαϊκών **Μ**αθημάτων(openeclass.panteion.gr), από τις οποίες εξασφαλίζουν το 25% της τελικής βαθμολογίας

Β) στην προφορική εξέταση, από την οποία προκύπτει το υπόλοιπο 75% της τελικής βαθμολογίας.

<https://openeclass.panteion.gr/courses/TMC110/>